Enorme taak rus op dié skouersOp dié klompie skouers (Bakkies se breë stel uitgesluit) rus Saterdag die enorme taak om Springbokrugby se beeld te herstel nadat dit die afgelope jaar tot in die grond in afgebreek is. Min mense, selfs tussen die grootste Bok-ondersteuners, sal hul kwynende rande op die span verwed wat op Loftus Versfeld teen die Franse uitdraf. Dit was egter ook die geval toe die Franse in 1967 in Suid-Afrika kom toer het. Boonop was die Hane wat destyds kom toer het die Vyfnasieskampioen. Daar was heelwat nuwe gesigte in die Bokspan, maar die Bokke het die stang vasgebyt en die toetsreeks met 2-1 gewen. Die vierde toets was gelykop. Die Bokke het egter hier te lande ook al ŉ paar bitter vernederings teen die Franse gesmaak. (Foto: GB Jordaan)